Пасля перапынку ў традыцыі беларускай мовы сучасны афіцыйны стыль пачаў фармавацца ў ХХ стагоддзі пераважна з апірышчам на рускамоўнае справаводства. Таму дагэтуль за ўзор многіх справавых і юрыдычных тэкстаў бяруцца менавіта рускія тэксты. Такім чынам, сучаснай афіцыйна-справавая мова характарызуецца вялікай колькасцю запазычанняў і калек з рускай мовы (іск, абавязацельства, азнаменаваць, сабекошт, залогатрымальнік, адказчык), прыстунасцю не ўласцівых нашай мове дзеепрыметнікавых формаў (ваеннаслужачы, пацярпеўшы, нападаўшы, старшынствуючы), а таксама больш тыповымі для рускай мовы грувасткімі сінтаксічнымі канструкцыямі. У канцы мінулага стагоддзя на хвалі беларусізацыі рабіліся спробы вяртання да самабытных беларускіх традыцый прававой мовы.